Liggaamsbou in Namibië is ’n sportsoort wat steeds onder die radar bly, vanweë die hewige kompetisie om die publiek se aandag te lok of om vir individue bekendheid te verwerf.
Die gesogte IFBB Professional League Muscle Mulisha Grand Prix III wat terselfdertyd gehou is, was ’n uitdun vir die Wêreldbeker Pro League Bodybuilding Showcase. Nog ’n groep Namibiërs het hier deelgeneem in die hoop om ’n uitnodiging vir die wêreldkampioenskap te kry. Chantal Williams, Nadia Minnie, Natasha Kotze en die ma-en-seun duo Hess Robinson en Robbie Robinson het hul spiere gebult.
Die jong Robbie Robinson het sy eerste kompetisie in alle erns aangepak en het die derde plek in die mans Physique Junior onder 23-klas losgeslaan. In sy volgende kompetisie vir mans tot 1.73 meter was hy vierde. Teen mans met jare se ondervinding was dit is ’n groot prestasie wat vir die jong man baie selfvertroue gegee het.